text: 7 uru jallu qallta phaxsin 2022n marana, Dina Boluarte, Perú markan sullkïr irpirix jilïr irpirjam makhatawayi. Ukürux amtkañ jach’a urünwa nayrïr kutiw mä kullakax jilïr irpirjam utt’asiwayi, ukampins jupatakix unxtasiña, chhijllaw utjañap mayiwi ukat jaytxañap mayiwi ukanak janiw amuykänti.
text: #000002
text: 200 mara jilaw República sutimpix mäkiptxi ukhamat mä kullak irpiriniñataki. Ukhat jichhakamax jupan suyt’añap mayipxaraki.
text: #000003
text: Angélica Motta Ochoa, antropóloga warminakat arsuri ukhamarak chacha warmituqit yatxatatax Antígona tuqitakix arst’arakiwa “política tuqin kullakanakax chikanchasipxañapax askiwa kunalaykutï taqinitakiw democraciax utji”
text: #000004
text: “Askiwa, chachanakan política uksan irpxarupxañapax askit sasinx janiw khitis jiskt’askanti” sasin yapxat’i.
text: #000005
text: Nayrja maranakat pachaw kullakanakax utan lurawinakamp phuqhirikikaspas ukjam uñt’ata, chachanakakiw política uksan chikanchasiñ yatipxi. Perú markanx mä kullakaw irpxaruski.
text: #000006
text: Dina Boluartex política uksanx sullkïr irpirïnwa, partido de izquierda uksata Pedro Castillox jilïr irpiriraki. Boluartex ancashina uksankiriwa, qhichwa arut arst’asiri ukhamarakiwa. Áncash markax norte de Perú uksan jikxatasi.
text: #000008
text: Corrupción luririw saw Castillorux juchanchapxi, ukatx nayraqataw, Perú Libre ukarux ministrax jaytxäna ukatx Vladimir Cerrón jupax kipkaraki, ukharux Castillo irpiriw jaytxarakïnxa . T’aqxtawix janiw kuna askikansa, jupax electorado ukarux janiw yäqawaykit saw Motta Ochoax arst’i.
text: #000009
text: “Dina Boluartex kunti kampañanx arst’awaykan ukarux janiw phuqhawaykiti. Pedro Castillox janirakiw kuna aski lurawinakas uñstayawaykiti. May may lurawinakampiw phuqhapxax sasinw markachirinakarux arxatyt’apxäna, markatak aski jumanakatak aski sasina, taqi ukanakax suyt’ataw jikxatasiway sarakiw antropologax arst’araki.
  7 uru jallu qallta phaxsinxa, Pedro Castillox Congreso de la República suyt’ayaraki ukatx Boluarte jilïr irpirjamaw utt’asiraki. Ukampirus janiw kuna turkakipaws utjaykit mayni irpirinakat sipans jisk’achasiña yanqhachañanakak utjayi.
text: #000010
text: “Dina Boluartex jisk’achiri ukhamarakiwa, poderes de las élites económicas ukanakarus arxatarakiwa taqi ukanakaw uñjasiwayaraki markachirinakax voto ukampis yanapt’apxänwa jupanakarux wila wartawimp yanqhachawimpiw kutiyaraki ”, saw Motta Ochoax arsti.
text: #000011
text: jallu qallta phaxsin 2022n marana, juramentación luratapat k’umiwinak utjki uksatx Boluartex “mä jan waliwa, jisk’achawiw warminarux janiw yaqäwix utjkit saw arsu”. Kullakanakax wali kusisitapxañapaw mä jilïr irpir kulak uñjasax sarakïnwa.
text: #000013
text: Unxtasiwinx uñjasirakiwa Universidad Nacional Mayor de San Marcosuksan katuntawinakas utjarakiwa,walja pallapallanakaw jach’a yatiqañ utarux mantantapxän ukatx khitinakati markanakat unxtasiwimp phuqhap jupanakar ukhamarak yatiqirinkaruw katuntawayaraki. Maysatx markachirinakax phiskasiñ munapxit saw uñt’ayapxarakïnxa uksatx janiw qhana yatxatawis utjkanti.
text: #000014
text: Nayrïr jilïr irpiri kullakatakix qallta phaxsinx may mayiwinakaw utjäna, yanqhachawi 60t jilaw jiwatax utjji (58 bombas lacrimógenas ukamp yanqhachata) mä chimpu jaytawiw utji.
text: #000015
text: Lapaka chika phaxsinkasinx Kirguistán markan jilïr irpiripas yupaychirin p'iqinchiripas mä iwijaruw kharinuqupxi ukhamat waxt'aw lurañataki, kunalaykutï k'añask sarañ thakhinx kunayman chijinakaw utji, taqi ukanakar tukhañatakiw uka waxt'awx lurapxi.
text: #000019
text: Waxt'äwix mä aski uñacht'äwinwa. Toktogul, markan jamuqapa, markan apnaqiripax Bishkek uksat Osh ukar sarir tata q'iwirinakaruw aychanak churapxi, ukatx k'achakiw jalapxat sasinw mayt'atayna.
text: #000020
text: «Taqi tata q'iwirinak makiptkän jupanakaruw churapxtxa, Tatitut mayt'asisapun sarapxam sasinw ixwt'apxta. Taqi kunas askin sarañapatakiw mayt'apxta, tata q'iwirinakarus askinak thakhin sarañapatakiw mayipxta, ukhamarak kuna kamachinaktï utjkï ukarus phuqhapxañapatak mayt'ataw sasinw jupax arst'awayi. Alipbai Boroshbayev.
text: #000021
text: Boroshbayev jupax p'iqinchirinakas ukat markan clérigos uñt'atatanakas uka chaninchäwitx jupanakaw uchawayapxi.
text: #000022
text: Jalalabad, Nurlan Sarkarov, ukan palla pallan jilïr irpiripax institución ukax aka qalltäwirux yanapt'iw sasinw sawayi.
text: #000023
text: «Markachirinakamp jilïr irpirinakampiw aka islámico waxt'aw lurañatak amtawayapxi. Mä jach'a thakhinpunw lurawayapxi, pallapallanakax aycha ch'iqiyañs ukhamarak ixwt'añs yanapt'asiwayapaxarakiw sasinw Sarkar jupax sawayi.
text: #000024
text: Walja kirguisos k'añask apnaqirinakaw pallapallanakamp phisimpit achakumpit anatapxi: walpunw jaltapxi. Jak'achasinipk jupanakax janiw sayt'ayapaxtat sasinw sapxi.Q'iwt'añ chiqanakanx janiw wal jalapxañapakit sapxiwa.
text: #000025
text: Sarkarov jupax pallapallanakax juk'akiw irnaqañapak ukjax uñjasi sasinw sawayi.
text: #000026
text: K'añask uñjir pallapallanakax art'apxi 10 mara makipktki ukanx Kirguistán markanx 695 jaqiw jiwaratayna. 2016 maranx 771 jiwataw pisiqtawayxatayna. Pallapallax k'añaskunakan wal jalnaqapxatapatx walja jiwataw utji sasinw qhanancht'awayi.
text: #000028
text: Mä pop jaylliw qillqata, jayllita Turkmenistán markana, Gurbanguly Berdimuhamedov jilïr irpirita, pani yuqall wawapax ist’asipkiwa «Crónicas de Turkmenistán» uka qhiphatx jupan Facebookapanw mä video uñt’ayxani.
text: #000030
text: Голос отменный, молодец, культурный досуг всем необходим, от песнм душа расцветает!
text: #000032
text: Turkmenistán uksanx derechos humanos ukax janikiw anch jach’anchayatakiti ukatx qullqituqi pisinak jikxatsi irnaqawix pisikiwa ukatx yanaktuqitx pisinkakiwa. Ukampirus Berdimuhamedov, jupax anata phaxsin 2017 maran «chuymanakar puritayna» 97.69 % ukha jaquntirinitaynawa ukatx janiw taqinir yatiyañ munkiti janirakiw «markan aski jikxatäwinakapats arskarakiti».
text: #000034
text: Odontología uksat yatxatatawa ukatx anatäwir muniriwa, maykutix ministro-nakaparuw munkir jan munkir iyawsayasin gimnasio ukar irpatayna:
text: #000036
text: Willka kuti phaxsi tukuyaxa, jallu qallta phaxsi 2017 maran Juegos Asiáticos Bajo Techo ukat de Artes Marciales uka pasiñapäk uka nayrt’kasinx jilïr irpirix bicicleta ukat sarnaqatayna, capital jach’a markan k’añaskunakan sarnaqañaps q’alpun jist’antatayna
  Berdimuhamedo, 60 maraniw 2006 mara tukusinw jilïr irpirir Saparmyrat Nyýazow jupan jiwatapata, jupax independencia de la URSS ,1991 martapachaw uka poder ukankatayna. Nyýazow, jupax Turkmenbashi ukjamw uñt’ayasitayna (turkmenos ukan awkipa). Yaqhax markan latino arur alfabeto turkakipawiw luräna, phaxsinakan sutipax ukakipkarakiwa (qasawi phaxsi sutix mamapan sutipamp qillqataxänwa), simanan sutinakapaxa (sábado ukasti «Rukhnama» sutimp uñt’ataxanwa, novela espiritual-apanwa), ukat yaqhanakamp kunaw turkatanxa. Rukhnama, turcomanos ukatakix payïr yäqat pankaw tukusxana. Markapanx 15.000 monumento ukhaw jupar amtkay luratatayna yaqhipanakax llijkirinakanwa.
text: #000037
text: Nyýazow jiwatapataxa, Berdimuhammedov, yaqhip títulos oficiales (uñt’ayasitanaka) «Líder de la Nación» ukat «Arkadag» (protector) ukham uñt’atanakas ukankarakiwa, jupankirir tukuyañataki.
text: #000039
text: Jupan política amtapax pachpakiw sarantayataskäna. Turkmenistán pusïr reserva de gas ukxa utjyaskakiwa qullqit pisinkawinkapxiwa (jutïr Juegos Asiáticos sutin uñt’ats nayraqat amtkchi).
text: #000040
text: Mayni arst’irix YouTube, chinuqa phaxsina 2017 maran jilïr irpiriruw k’umiwayi :
text: #000041
text: Trump jilïr irpirix 16 uru saraqat mara t’aqa phaxsit kamachinak apsuwayk ukax musparkañawa. Florida uksa thiyatx “Viva Cuba Libre” sasinw arnaqasipxi, jan ukax congresista jupax kawkhatï awikipax juttkïs uk jan kallinakapan sarnaqasin uñt’añ muni, mayni ongresistax “libertad” aru ñakaw arsuski. Ururüru urux kamachinak arsuwayk ukax Cubano Jilïr irpiritakix janiw yäqañakanti, cubano markachirinakamp yäqañanwa. Nayampix yäqañanwa.
text: #000046
text: Jach’a jach’a tukuña- ukax janiw yatiñamp wakt’kiti- irpxaruwiparux uñancht’ayawayiwa, jichhüru 16 uru saraqat mara t’aqa phaxsit 2017 yaqha arusuwi utjayawayi. Mayni jilïr irpirirux janiw cambio climático uksa arxatáwinakapatx amuyañjamakiti, kawkha markanti munat utjiripax qhan uñjkayaki, Cubarjam janiw jan walt’äwinakapxat amuyañapax mayitakaspati. Markachirin jutïr maranakan apnaqañapatak arxaykaspati, Caribe uksan jisk’a islapampix inas phuqchispa. Estados Unidos markarux cubankirinakax yäqasiwpun mayipxäna. Jichhüru 16 uru aka mara t’aqa phaxsinx uka yäqasiwiw jan utjawaykiti.
text: #000047
text: Qallta qillqataxan jiskt’äwipax akawa: Jilïr irpiri, Dignidad arun uñanchäwip uñt’tati? Dignidad ukanïñax mayni Jilïr ipiritakix jasakiwa. Kuns manq’an ukxa janiw ajllkaspati, kawkhans ikini, wawanakaparux kunampi isiyani. Markachiriwa, janiw jilïr irpirinakat digno ukham amuykaspati, kunatix khithinakarus ch’ama amyunakax wakt’i. Nayax pisinkir wila masit jutta. Jisk’a yatiqañ utan yatichirinaka, bibliotecarias, auxiliares pedagógicas, qullqichaw p’iqinchirinaka, waka uywirinaka, ukat yapump uywamp jakasirinaka. Kunapachatï mamajax kuns yatxatäta, jach’a yatxatañ utar puriñ atitatï sasin jiskt’kit ukhax kuns yatxatakiw ukampins janiw yatichiritakix sasinw jaystxa, “kunalaykutí nayax janiw pisin jakiriñ munkayäti”
  Mamajan utapan wintanapax pä chita uywa aljatampiw alasïna. Ikiñajax 25 maranïxanwa. Mayïrit suxtïr kursukam yatiqañatakix sapatujax kimsakïnwa. Mayni anqaxat jutiriw playa de Guanabo ukar caramelonak jaquskiri ukhamx nayrïr kutipuniw uka samin caramelonak uñjayätxa. Paqallqürit llätunkïr kursukam panka ullaratx sum amtastxa.
  Ukham qullqit pisin jakawaykt ukatx kusisit jakañx jikxatwa. Utajar khunu qullunakax muyuntatak ukat mango, tomate yapunakaw kusisiyawayitu. Pisin jakäwir utjiriniñamp atipjañatakix walja isturyanak uñstayawaytxa. Mä urux uka khunu qullu iramanjam yatiqir masinakajamp sarkasaw yatiytxa, ukax Naval de Guantánamo ukar chiqak puri. Mä jan wali yatiyäwinwa, ukjam jakañaxa. Mina chiqanakata, lamar quta, cubano pallapallan ajanunakapa, estadounidensenakan ajanunakapa, campaña utanakat qillqayäta. Pisin jakäwiw amuyañar yatichitu. Amuyatax janiw wawanakax pisin jakiriñapakit ukham amuyunak lup’iñatakixa.
  Akjam isturyanakax cubanx sapa iskinan jikxatasi. 17 uru saraq jallu qallta phaxsitx 2014 maranx Barack Obamax turkäwix jikxatasispaw sasinw uñt’ayäna. Ukampins pächasiñw yatiqtanxa. Jichhürun yatiyäwinakax yaqhip cubanunakatakix akatjamatapachanwa. Jan walir suyt’añ yatiqtanxa, askïk uk waqaychaña. Kunawsas purinini. Janiw purinkiti. Nï payllaw irxatawis purinkiti, internet munktan ukas purinkiti, nï reformas constitucionales mayktan uksa, nï qullqichäwis jilxatkiti, Socialismo sustentable, nï guanajo p’iqipas purinkiti. Reforma migratoria, carta blanca tukusiwipa, k’añaskunak utanak aljañ alaw jist’aräwikiw purini. Akanx markamp Jilïr irpirimpix jach’aptayapxarak jisk’aptayapxarakiwa, markachiripampix manunchjasiwinak jikxati, tukusiskiwa.
text: #000048
text: Jilïr irpiri, nayamp arst’am: “Yatichäwix inakiñapawa ukatx taqinitakiñapawa” janiw Bernie Sanders ukjamakiti, jumakirits juk’amp pisin jakiripxiwa, aka amtar puriñ jikxatapxi. Jilïr irpiri, nayamp arst’am: “Qullayasiñax inakiñapawa ukatx taqinitakiñapawa”. Janiw Cuba markatakik yaqha ch’axwaw utjaykatati jan ukasti, Suiza, Singapur, Irlanda, Canadá markanakatakis ukakipkarakiwa. Estados Unidos markar jan wal uñjayañataki.
text: #000049
text: Estadunidenses markachirinakatakix sapak ch’usasiñax tukusiwa. Khitirus ukax jan walt’aykixa? Nayrïri: markaman markachirnakaparu; Carta de Derechos Humanos) ukarus jisk’aptayiwa. Payïri, markapan jilïr irpiripataki. «Kuna kast marka jiltayaws markaman jaqinakapan tunka mayan waranq waranq jaqin isla markar ch’usasiwipax utjayaspa, Castro apellido-n jilïr irpirirux qullqiniptayaspa? Saratoga qurpasañin utan mayni jilïr irpirt pichaskir uñjtati, La Habana uksan manq’añ utanakapan manq’ luqtaskiri, estadunidenses uksat manq’anak alañ munapktä uka yapuchaskirt uñjta? Plaza de la Catedral uksan Raúl Castro jupar souvenirs aljaskirt uñjta? José Ramón Machado Ventura jupar qhara pachar puriñatak k’añaskur sarxataskirt uñjta? Ramiro Valdés jupan utap Airbnb ukan qillqantat uñjtati? Miguel Díaz Canel jupar Kentucky markachirir aeropuerto internacional José Martí k’añaskupat apaskir apasinkir uñjtati? Lázara Mercedes López Acea terminal 3 ukan wañunakapt q’umachaski? Jaysawimarux jallällt’awa. Janiwa. Janiw estadunidense-nkirinakak isla uksan turismupat qullqichasipkiti. Marka irpir uksarux jilaw manti, jumakiw irpirjamax yataxa: camarera, yapuchiri, k’añask apnaqiri, wañunak q’umachki ukax juk’akw katuqpacha...
text: #000050
text: George W. Bush jupat remesanak ch’usasiwinak visanak suyt’ayañatakis janiw qamas katxarktati. Marco Rubio jupatakis mä jisk’a kamachinakakiwa- Kamachinakapas jan asxarkayaw q’aphiski. Estadounidense markachirir sallkhañjama. Jutïr pachax janiw jumatak askixiti. Jan ukasti markapan jichhäkis ukakiw askixa. Jilïr irpiri, kamachinakamax política ukar jach’anchayañatakikiwa ukatx jan yäqasiñatakiwa.Yaqha markanakax inas markamar alkatapstama. Cuba markax janiw lurkiti, janiw jichhürus lurañ qalltkäniti.
text: #000051
text: 28 uru aka llamayu phaxsitx México markan Congreso Nacional Indígena (CNI), uksan (pueblos originarios) chikanchasirinakax Ejército Zapatista de Liberación Nacional (EZLN) uksat ch'amancht'atax María de Jesús Patricio Martínez juparuw Concejo Nacional Indígena de Gobierno (CIG) uksan vocera ukham sarantañapatak chhijllt'awayapxi, jutïr 2018 maran jilïr irpiriñatak chhijllaw utjkan ukan candidata ukham sarantañapatak amtampiw chhijllt'ata.
text: #000054
text: Congreso uka luraw tukuyasinxa, 20 mara utjatapta, CNI uakt EZLN ukanakax aka amtx qhanancht'xapxänwa, «Que retiemble en sus centros la tierra» sasin suticht'apxäna, ukat akham sarakinwa:
text: #000057
text: Wasitamp sañäni jiwasan ch'axwasax janiw poder ukampikiti, janiw thaqtanti; pueblos originarios ukat sociedad civil ukanakaruw mayacht'asisin aka jan walt'äwir sayt'ayatañatak jawsathapiñäni.Kawkhanktantï kunjamaktantï ukhampach askin jakañataki.
text: #000058
text: CNI,ukan qhanancht'äwipa, 523 marka, 25 estados del país ukat 43 pueblos indígenas, ukhaniw maymar jallu qallta phaxsin vocero ukan aka llamayu phaxsin chhijllt'asiñap amtxa iyawst'apxäna.
text: #000059
text: CIG ukaw nayranki, CNI ukan amtapar jach'anchayañataki. Aynachanqasin kunjams aka marka irpxaruñatak ch'amancht'asiwaytanxa. Ukhamtw markanakax mayacht'asiwaytan ukhamt jiwasanakar jan walt'äwinakax aynacht'aykist ukar uñjañataki. Yaqha política lurañax mayacht'asisin amtañarakiwa.
text: #000061
text: CNI ukat EZLN ukanakax candidata ukhamañapatak ch'amanchiw sasinw mayipxi maysatax vocera ukarus ch'amanchapxarakiwa:
text: #000062
text: Jupaw Concejo Indígena de Gobierno uksan markpachar uraqpachar aru apani. Jupaw markat aru uñt'ayäni, juparakiw jiwasani.
text: #000063
text: Chhijllt'aw tantachäwinx 60 (pueblos indígenas) ukhataw niya 848 markachirinakax purt'apxatayna, comandancia general EZLN uksat ukakipkarakiw puripxatayna.
text: #000064
text: México markan jisk'a markanakapan chillqtäwipampix markpachan p'arxtapana. #CNI #CIG /cd9HlCtlQE
text: #000065
text: Mä tamax manqhat alayar aptatañap muntxa, taqinin amtanakapax yäqatañap untxa.
text: #000067
text: Jilïr irpiritak chhijlaw 2018 maranx nayraqat candidaturas ukanakar katuqani, ukampirus Séptimo de la Ley General de Instituciones ukat Procedimientos Electorales uka pankan mayiwiparux phuqhañjamawa, ukan mayiwinakax aknïrinakawa: asociación civil, mä cuenta bancaria jist'araña, ukat Servicio de Administración Tributaria ukar qillqantayasiña, uka phuqhasinx 1% ukhaw padrón electoral nacional ukan qillqantayasit markachirinak tanthapiña,
text: #000069
text: Vocera del CIG ukan candidatura ukax phuqhasinit ukaw suyt'ataski. Congreso Nacional Indígena ukan arst'awipax akhamawa: Mä Mexicox janipuniw jan jiwasampixa!» chhijllawi 2018, aka jach'a uñacht'awx imapunim mapa político uka arunakax amukt'ayatakan uk ucharakima.
text: #000070
text: Chikanchasiwisax jakäwiatawa, markanakasax walja maranakaw jan wal uñjat uka turkakipañatakiwa.
text: #000072
text: Shan jach'a markat 11 tupu sarañanw Loilen markax jikxatasi, uksanx colonia St. Joseph Cotto Legnos uka qullayasiñ utaw lepra usuninakatak jikxatasi. Markanx mä centro leprosario Hohkai ukjam uñt'atawa, mä tatakuraw utt'ayawayatayna niya 70 maraw makiptawyxi. jichhax Myanmar markankir 90 lepra usun jaqiruw katuqt'i.
text: #000076
text: Mayni usutax Maya sutiniw jupax colonia uksanak jikxatasxä sasinw arst'i. Jupax usutatapatx munkir jan munkir pantiyunan jakañamaw sapkatayn ukxat amtasi, arumanakakiw wila masipar tumpir sariritayna.
text: #000080
text: Colonia ukax janiw marka irpirinakapat qulqinchatakiti jan ukax yaqha markanakat yanapt'anakapampiw usutanakar yanapt'apxi.
  Kawkïr lepra usun usutanakatï jan uka chiqan jakañ munapkch jupanakatakix tatakuranakax mä colonia phisqha utan lurayatayna ukanx 300 jaqiw jikxatasispa.
text: #000081
text: 2003 maranx jilïr irpirix niya 10.000 ukharuw puri saniw yatiyatayna.
  Myanmar uksanx 10 maranx usutanakax pisiqtataynaw sasinw Rangún markan qullayasiñ utatx yatiyapxatayna,2014 maranx 2.877 usutaw utjatayna 2015 maransti 2.571 ukharakiw utjatayna.
text: #000082
text: Khitinaktï colonia uksan jakasik jupanakax yapuchäwimp uywachäwimpiw jakasipxi, maysatx jach'a markan qhathunakapanx janiw uka achunakapas uywa aychanakapas aljañatak katuqañ munatakiti. Pyay Kyaw ukan jamuqapawa/ The Irrawaddy.
text: #000086
text: RailMinIndia, estación de tren Aluva, estado federal de Kerala uksan jikxatasi — kariy wutillanakax warkuñ macetas ukar tukuyatkamakiwa
text: #000095
text: India markanx jaqinakax ch’usawj chiqanakarux kariy wutillanaka, kariy tasanaka, wulsitanaka ukat juch’us sábanananaka ukat juk’amp yänakaw jaqtapxi. Junta Central de Control de la Contaminación ukarjamax (Nueva Delhi) capital uksanak 40% (6.137 toneladas) residuos plásticos ukanakax sapurunjam apthapita (9.205 toneladas) ukjax janiw apthapitakiti. Markax sapa marax 5,6 millones de toneladas, residuos plásticos ukja utjayi. Ukatakix markanakan chhaqtayañatakix wali ch’amacht’apxañapawa.
  Kochi uksan estación tren Aluva ukax aski uñachaw churañ yant’aski ukatx aka jan walt’äwi tukhañatakix jaqix kuns kamachas uka yatichañataki.
text: #000096
text: Aka video ukarjamax estación uka irpiripan C. Balakrishnan, Mr. Mohan ukat Ms. Indu jupanakan amtax nayrar sarantayatawa. aka botellas ukanakax mä k’achachawjamaw: wali askiw uka tren thakhin sarnaqir jaqinakatakisa Neha Venkatesh Facebook-an qillqt’awayi:
text: #000097
text: Aka artículo ukax nayraqatax Video Volunteers Video Volunteers ukanw uñachtayasïna, video volunteers ukax mä premiada organización internacional de medios de comunicación ukhamaw India uksanxa. Akan uñacht’ayaski ukax mä versión editada ukaw iyawsawimp uñacht’ayasi.
text: #000103
text: Yaqhip organizaciones municipales ukhamarak markachirinakampix quqanak khuchthapiwirux janiw sapxataynawa. “Quqanakaw conductores ukhamarak transeúntes jupanakar wali junt’u pachanakanx chiwicht’aspäna”, saw Pinki Kumari, Khunti markan jakasirix satayna.
text: #000106
text: Gobierno ukax thakh jach’aptayañatakikiw quqanak k’utthwirx iyawsawayt sipans mä activista ukax janiw ukatakikiti, autoridades locales jupanakax uka quqanakx lawanak aljirirw kunayman jupanakakik askiñapatak aljsuwayi siwa.
text: #000107
text: Maleza ukankiw iwijaxa. Wikipedia uksat jamuqax waruqt'atawa.
text: #000112
text: Kirguistán markanx niya mara t'aqa chika phaxsinx mä rayuw puritayna ukatx 120 iwijaruw jiwayatayna. Medios sociales apnaqirinakax uka jan walt'äwitw uñakipt'apxi, ukanx kawritunak iwijanak ukhamaw jiwarata.
text: #000113
text: этом сообщили в областном управлении МЧС КР. По его данным, когда ударила молния, овцы испугавшись начали разбегаться, и 145 животных упали в обрыв. Чабан вел скот на пастбище Кашка-Суу. А на перевале Суук-Добо был организован временный ночлег, так как стемнело. В общем чабан с помощниками перегонял около 600 голов мелкой домашней скотины. Найдены туши 115 упавших в обрыв овец, которые отданы владельцам. Туши остальных еще не найдены. Комиссия гражданской защиты района и Аксыйское райуправление МЧС проводят уточняющие работы.
text: #000116
text: Iwijanakat ukhamarak iwij awatirits wali muspkayawa, llaki ukhamawa legisladores jupanakatakix amuykayawa.
text: #000125
text: Suxta maraw mandato constitucional ukan irnaqata ukampirus jitt'ayatawa, legislativo ukax uywa uywachañatakiw lurawayi, ukatx parlamentarios jupanakax legislación frívola ukat llamp'u chuyma ukaruw arxati derechos fundamentales ukaruw janiw si.
text: #000126
text: Legisladores jupanakarux uñt'ataxiwa 2011 maranx ukakipkarakiw utji Jilïr irpirin yanqha ajayunak apsuñax yant'atawa, ukampirus janiw wakisiwaykiti markanx ukakipkakiw sarataski.
text: #000127
text: Provincia china, Xinjiang markan Kirguistán markamp qurpasinx Tien Shan, mä rayux 143 iwijaruw jiwayatayna ukakipkarakiw 30 iwijax askxatapxatayna ukax 2012 maran ukham uñjasiwayi.
text: #000128
text: (Corrupción) ukar saykatañatakixa, nayraqatax ukxat amuyt’añasawa ukxarux yaxanarjamaw uñt’añasa. Activistas ukanakax jiwasankiw uka (corrupción) ukar jan nayrar sartañapatakix sapxiwa.
  Corrupción ukar saykatañatakixa, nayraqatax ukxat amuyt’añasawa ukxarux yaxanarjamaw uñt’añasa. Activistas ukanakax jiwasankiw uka corrupción ukar jan nayrar sartañapatakix sapxiwa.
text: #000131
text: «Everything can be bought. Among other things, there is a message: It's important to succeed, no matter what means you are using to achieve success...» [the film quotes professor Cedomir Cupic, the former president of Serbian Anti-corruption Agency].
text: #000133